CELEX: 52020PC0176
Language: fi
Date: 2020-04-29
Title: Ehdotus EUROOPAN PARLAMENTIN JA NEUVOSTON ASETUS covid-19-epidemian johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien voimassaoloa sekä tiettyjen määräaikaisten tarkastusten ja koulutusten lykkäämistä tietyillä liikennelainsäädännön aloilla

EUROOPAN KOMISSIO
            Bryssel 29.4.2020
            COM(2020) 176 final
            2020/0068(COD)
            Ehdotus
            EUROOPAN PARLAMENTIN JA NEUVOSTON ASETUS
            covid-19-epidemian johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien voimassaoloa sekä tiettyjen määräaikaisten tarkastusten ja koulutusten lykkäämistä tietyillä liikennelainsäädännön aloilla
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Tämän asetusluonnoksen tarkoituksena on vahvistaa erityiset ja väliaikaiset toimenpiteet, joita sovelletaan tiettyjen todistusten, lupakirjojen ja lupien uusimiseen ja voimassaoloajan pidentämiseen sekä tiettyjen määräaikaisten tarkastusten ja koulutusten lykkäämiseen covid-19-epidemian maantie-, rautatie- ja sisävesiliikenteen sekä merenkulun turvatoimien alalla aiheuttamien poikkeuksellisten olosuhteiden vuoksi.
            
            
               Covid-19-epidemia ja siihen liittyvä kansanterveyskriisi ovat ennennäkemätön haaste jäsenvaltioille ja suuri taakka kansallisille viranomaisille, EU:n kansalaisille ja talouden toimijoille, etenkin liikennealalla. Covid-19-kriisi on luonut poikkeukselliset olosuhteet, jotka vaikuttavat jäsenvaltioiden toimivaltaisten viranomaisten tavanomaiseen toimintaan ja kuljetusyritysten työhön liikenteen eri aloilla suoritettavien hallinnollisten muodollisuuksien osalta. Näitä olosuhteita ei voitu kohtuudella ennakoida asiaa koskevaa unionin lainsäädäntöä annettaessa. 
            
            
               Covid-19-epidemian vuoksi tarpeellisiksi osoittautuneiden julkisten toimenpiteiden vuoksi liikenteenharjoittajat ja muut asianomaiset henkilöt eivät useinkaan pysty täyttämään muodollisuuksia tai menettelyjä, joita todistusten tai lupien uusimiseen tai niiden voimassaolon jatkamiseen liittyvän unionin lainsäädännön tiettyjen säännösten noudattaminen edellyttää. Lisäksi ja samoista syistä jäsenvaltioiden toimivaltaiset viranomaiset eivät välttämättä pysty noudattamaan unionin lainsäädännössä vahvistettuja velvoitteita ja varmistamaan, että liikenteenharjoittajien esittämät asiaa koskevat pyynnöt käsitellään ennen sovellettavien määräaikojen päättymistä. 
            
            
               Tämä koskee muun muassa ajokortteja, moottoriajoneuvojen ja niiden perävaunujen katsastuksia, maanteiden tavaraliikenteen harjoittamiseen tarvittavia yhteisön liikennelupia ja kuljettajatodistuksia, rautateiden yhtenäisiä turvallisuustodistuksia ja turvallisuuslupia, sisävesiliikenteen pätevyyskirjoja sekä satamien turvallisuusarviointeja. Todistuksia ja lupia, joiden voimassaolo päättyy unionin lainsäädännön mukaisesti 1. maaliskuuta 2020 ja 31. elokuuta 2020 välisenä aikana, ei todennäköisesti voitaisi uusia ajoissa. 
            
            
               Jotta voidaan varmistaa sisämarkkinoiden moitteeton toiminta ja liikenneturvallisuuden korkea taso, taata oikeusvarmuus ja välttää mahdolliset markkinahäiriöt, on tarpeen antaa väliaikaisia säännöksiä, joilla pidennetään niiden todistusten ja lupien voimassaoloaikaa, joiden voimassaolo päättyy 1. maaliskuuta 2020 ja 31. elokuuta 2020 välisenä aikana, ja varmistetaan, että ne pysyvät voimassa kohtuullisen ajan covid-19-epidemian aikana ja sen jälkeen. 
            
            
               Samoin asiaan liittyvien muodollisuuksien määräaikoja olisi pidennettävä ja lupakirjojen, todistusten ja vastaavien asiakirjojen voimassaoloa olisi jatkettava vastaavan ajan. Tarvittaessa olisi sallittava vaihtoehtoiset keinot asianmukaisen valvonnan mahdollistamiseksi ja niistä olisi tehtävä pakollisia. Tämä koskee esimerkiksi ajopiirtureita, kun kuljettajakortin voimassaolo päättyy ja uuden kortin myöntäminen ei ole mahdollista. 
            
            
               On myös mahdollista, että asianomaisen jäsenvaltion toteuttamien sellaisten toimenpiteiden vuoksi, joiden tarkoituksena on estää tai hillitä covid-19-taudin leviämistä, todistusten ja lupien uusiminen ei ole edelleenkään käytännössä mahdollista tämän asetuksen yhdessä tai useammassa asiaankuuluvassa säännöksessä tarkoitetun määräajan jälkeen. Jos komissio katsoo asianomaisen jäsenvaltion tällaisessa tapauksessa esittämästä pyynnöstä, että olosuhteet sitä edellyttävät, komissio antaa kyseiselle jäsenvaltiolle luvan pidentää kyseistä ajanjaksoa tai kyseisiä ajanjaksoja. Tällainen pidennys olisi rajoitettava ajanjaksoon, jona todistusten ja lupien uusiminen on todennäköisesti edelleen vaikeaa jäsenvaltiossa.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Lainsäädännössä, jota tämä asetus koskee, ei ole nimenomaisia säännöksiä, jotka mahdollistaisivat todistusten ja lupien voimassaolon jatkamisen covid-19-kriisin kaltaisissa tilanteissa. Siksi on tarpeen antaa asiaa koskevia säännöksiä, jotta voidaan ottaa huomioon nykyisen kriisin vaikutukset ja taata oikeusvarmuus yksityishenkilöille ja talouden toimijoille sekä jäsenvaltioiden viranomaisille.
            
            
               •Yhdenmukaisuus unionin muiden politiikkojen kanssa
            
            
               Liikenteen ja siihen liittyvien palvelujen sisämarkkinoiden moitteeton toiminta riippuu siitä, että liikenteenharjoittajat tarjoavat liikennepalveluja jatkuvasti. Tämänhetkisen kriisin kielteiset seuraukset voisivat vaarantaa yritysten toiminnan, koska ne eivät pysty täyttämään sovellettavia vaatimuksia. Se voisi myös johtaa tällaiseen toimintaan käytettävissä olevan henkilöstön puutteeseen, koska heillä ei ole tarvittavia voimassa olevia asiakirjoja, joiden perusteella he voisivat harjoittaa ammattiaan laillisesti. Nyt ehdotetun asetuksen säännöksillä puututaan tähän merkittävään huolenaiheeseen, sillä niillä taataan oikeusvarmuus ja mahdollistetaan ammattien harjoittaminen liikenteen alalla. 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Ehdotus perustuu Euroopan unionin toiminnasta tehdyn sopimuksen 91 artiklaan ja 100 artiklan 2 kohtaan.
            
            
               •Toissijaisuusperiaate (jaetun toimivallan osalta) 
            
            
               Toissijaisuusperiaatteen mukaan unionin toimia voidaan toteuttaa vain, jos jäsenvaltiot eivät voi yksin saavuttaa asetettuja tavoitteita. Tämän ehdotuksen taustalla olevat kysymykset liittyvät unionin oikeuden ehtoihin ja ne voidaan siksi korjata ainoastaan unionin oikeuden säännöksillä eli väliaikaisilla poikkeuksilla.
            
         
         
            
               •Suhteellisuusperiaate
            
            
               Tämä unionin toimi on tarpeen asiaa koskevissa unionin säädöksissä säädettyjen mekanismien moitteetonta toimintaa koskevan tavoitteen saavuttamiseksi, kun otetaan huomioon nykyisen covid-19-epidemian laajuus ja vakavuus. Ehdotettu asetus sisältää kohdennettuja väliaikaisia toimenpiteitä, jotka liittyvät tiukasti nykyiseen covid-19-epidemiaan ja rajoittuvat siihen, mikä on tarpeen oikeusvarmuuden, liikenneturvallisuuden ja sisämarkkinoiden moitteettoman toiminnan varmistamiseksi.
            
            
               •Toimintatavan valinta
            
            
               Ehdotus koskee erityissäännöksiä, jotka vaikuttavat useiden direktiivien ja asetusten soveltamiseen. Ehdotetun säädöksen säännöksiä olisi sovellettava välittömästi ja niitä olisi sovellettava sellaisinaan, jotta voidaan viipymättä taata oikeusvarmuus liikenteenharjoittajille ja muille asianomaisille henkilöille sekä jäsenvaltioiden viranomaisille. Asiaan liittyvien todistusten ja lupien voimassaoloaikaa sekä määräaikaisten tarkastusten, koulutusten ja kokeiden suorittamista koskevaa velvollisuutta olisi siksi jatkettava lain nojalla, vaikka kyseessä olevia asioita säänneltäisiin direktiivillä. Tämän säädöksen olisi sen vuoksi oltava muodoltaan asetus, jota sovelletaan sellaisenaan ja joka ei edellytä saattamista osaksi kansallista lainsäädäntöä. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Asian kiireellisyyden vuoksi sidosryhmien virallista kuulemista ei ole toteutettu. Sekä jäsenvaltioiden viranomaiset että sidosryhmät ovat kuitenkin pyytäneet komissiota hyväksymään ehdotuksen asianmukaisiksi toimenpiteiksi, ja useat niistä ovat ilmaisseet huolensa hajanaisuudesta, joka voisi seurata ilman unionin toimia. Itse asiassa useat jäsenvaltiot ovat jo hyväksyneet tai ovat ilmoittaneet hyväksyvänsä pian kansallisia toimenpiteitä, joilla pidennetään todistusten ja lupien voimassaoloaikaa. Liikennealan järjestöt ilmaisivat huolensa tällaisista koordinoimattomista kansallisista aloitteista. 
               
            
            
               •Asiantuntijatiedon keruu ja käyttö
            
            
               
                  Kuten edellä on selostettu, asiantuntijatietoa ei ole voitu kerätä normaalilla tavalla tilanteen kiireellisyyden vuoksi. 
               
            
            
               •Vaikutustenarviointi
            
            
               
                  Asian kiireellisyyden vuoksi vaikutustenarviointia ei ole toteutettu. Ehdotuksella ei muuteta asiaa koskevan unionin lainsäädännön periaatteita ja mekanismeja eikä siinä aseteta asianomaisille osapuolille uusia velvoitteita. Nykyiseen covid-19-epidemiaan liittyvistä poikkeuksellisista syistä siinä pyritään ensisijaisesti säätämään todistusten ja lupien voimassaolon ja tiettyjen määräaikojen jatkamisesta lyhyeksi ajaksi. 
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Ei sovelleta.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Toimenpiteeseen ei sisälly erityisiä seuranta- tai raportointijärjestelyjä. Kun kuitenkin otetaan huomioon covid-19-epidemian tulevaan kehitykseen liittyvä epävarmuus ja erityisesti myöhempien tartunta-aaltojen mahdollinen esiintyminen ja eritystoimien mahdollinen palauttaminen sekä tarve ottaa huomioon yksittäisten jäsenvaltioiden tilanteet, komissiolle olisi annettava valtuudet sallia lisämääräaikojen soveltaminen minkä tahansa jäsenvaltion esittämän pyynnön perusteella. Samalla tavoin kuin mitä on säädetty asetuksen (EY) N:o 561/2006
                     1
                   14 artiklassa, menettelyn ehdot ovat yksinkertaiset ja mahdollistavat sen, että tarvittavat päätökset voidaan tehdä nopeasti. 
               
            
            
               •Ehdotukseen sisältyvien säännösten yksityiskohtaiset selitykset
            
            
               –Euroopan parlamentin ja neuvoston direktiivi 2003/59/EY, annettu 15 päivänä heinäkuuta 2003, maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) N:o 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta
                  2
               
            
         
         
            
               Direktiivissä 2003/59/EY vahvistetaan kuorma-autojen ja linja-autojen ammattikuljettajien perustason ammattipätevyyttä ja jatkokoulutusta koskevat vaatimukset. Näin pyritään varmistamaan Euroopan maanteiden turvallisuus. Direktiivin tarkoituksena on vahvistaa yhdenmukaiset pätevyyttä koskevat vähimmäisvaatimukset koko unionissa. Direktiivissä edellytetään, että kuljettajat osallistuvat peruskoulutukseen ja tämän jälkeen jatkokoulutukseen viiden vuoden välein. Nykyisen covid-19-epidemian vuoksi kuljettajat, joihin koulutusvelvoitetta sovelletaan, eivät ehkä pysty noudattamaan sitä tai he eivät pysty uusimaan asiakirjoja, jotka osoittavat, että jatkokoulutusvelvoitetta on noudatettu. Siksi on tarpeen jatkaa sellaisten ammattitaitoa osoittavien todistusten (CAP), tällaisen CAP-todistuksen perusteella joko ajokorttiin tai kuljettajan ammattipätevyyskorttiin merkityn unionin koodin 95 tai kuljettajan ammattipätevyyskortin voimassaoloa, joiden voimassaolo päättyy näiden säännösten mukaisesti 1. maaliskuuta 2020 ja 31. elokuuta 2020 välisenä aikana. Näiden asiakirjojen voimassaoloaikaa olisi pidennettävä kuudella kuukaudella ja niiden olisi pysyttävä voimassa vastaavan ajan maantieliikenteen jatkuvuuden varmistamiseksi.
            
            
               –Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006, ajokorteista (uudelleenlaadittu teksti)
                  3
               
            
            
               Direktiivissä 2006/126/EY säädetään jäsenvaltioiden myöntämien ajokorttien vastavuoroisesta tunnustamisesta unionin ajokorttimallin perusteella. Siinä säädetään näitä ajokortteja koskevista vähimmäisvaatimuksista maantieliikenteen turvallisuuden parantamiseksi, unionin sisällä liikkuvien kansalaisten vapaan liikkuvuuden helpottamiseksi ja petosten mahdollisuuden vähentämiseksi. Direktiivillä on sen vuoksi otettu käyttöön yhdenmukaiset voimassaoloajat kaikille ajokorttiluokille. Nykyisen covid-19-epidemian vuoksi ajokorttien haltijat eivät ehkä voi uusia tai vaihtaa ajokorttiaan. Tästä syystä ajokorttien, joiden voimassaolo muutoin päättyisi näiden säännösten mukaisesti 1. maaliskuuta 2020 ja 31. elokuuta 2020 välisenä aikana, voimassaoloaikaa olisi pidennettävä kuudella kuukaudella maantieliikenteen jatkuvuuden varmistamiseksi.
            
            
               –Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta
                  4
                
            
            
               Ajoaikaa, työaikaa ja lepoaikoja koskevien sääntöjen noudattaminen on olennaisen tärkeää tieliikenneturvallisuuden ja tasapuolisen kilpailun periaatteiden säilyttämiseksi maantieliikenteen sisämarkkinoilla. Ajopiirtureihin ja kuljettajakortteihin kirjataan tiedot, jotka ovat tarpeen kyseisten sääntöjen noudattamisen arvioimiseksi. Asetuksen (EU) N:o 165/2014 (ajopiirturiasetus) 23 artiklan mukaan hyväksyttyjen korjaamojen on tarkastettava ajopiirturit kahden vuoden välein ajoneuvoon asennetun laitteen asianmukaisen toiminnan, kalibroinnin ja turvaominaisuuksien arvioimiseksi. Kuljettajakortit ovat henkilökohtaisia, ja kansalliset viranomaiset myöntävät ne viideksi vuodeksi. Kun kuljettajakortin voimassaolo päättyy, se on uusittava hakemalla uutta korttia ajopiirturiasetuksen 28 artiklan mukaisesti. Ajopiirturiasetuksen 29 artiklassa säädetään, että jos kuljettajakortti vahingoittuu, toimii virheellisesti, katoaa tai varastetaan, kuljettajan on seitsemän kalenteripäivän kuluessa esitettävä hakemus kortin korvaamiseksi sen jäsenvaltion toimivaltaisille viranomaisille, jossa hänellä on pysyvä asuinpaikka. Kyseisten viranomaisten on toimitettava korvaava kortti kahdeksan työpäivän kuluessa siitä, kun ne ovat vastaanottaneet tätä varten jätetyn yksityiskohtaisen hakemuksen. Jäsenvaltiot ovat ilmoittaneet komissiolle vaikeuksista ajopiirtureiden määräaikaistarkastusten suorittamisessa ja kuljettajakorttien uusimisessa unionin lainsäädännössä säädettyjen määräaikojen mukaisesti. Nämä vaikeudet johtuvat nykyisistä covid-19-epidemiaan liittyvistä poikkeuksellisista olosuhteista. Tällaisissa olosuhteissa jäsenvaltioiden olisi voitava sallia rajoitetun ajan sellaisilla ajopiirtureilla varustettujen ajoneuvojen liikennöinnin jatkaminen, joita ei ole tarkastettu määräaikaan mennessä. 
            
            
               Lisäksi sellaisten kuljettajakorttien osalta, joiden voimassaolo on päättynyt, kuljettajille, jotka ovat pyytäneet uutta korttia ajopiirturiasetuksen 28 artiklan mukaisesti, olisi annettava mahdollisuus turvautua toteuttamiskelpoisiin vaihtoehtoihin toimintansa kirjaamiseksi ja heidät olisi velvoitettava tekemään niin siihen saakka, kunnes kortin myöntävät viranomaiset ovat myöntäneet kuljettajalle uuden kortin. Ajopiirturiasetuksen 35 artiklan 2 kohdassa säädettyä menettelyä, joka koskee vahingoittuneita, virheellisesti toimivia, kadonneita tai varastettuja kuljettajakortteja, olisi sovellettava soveltuvin osin kuljettajiin, joiden kortin voimassaoloaika on päättynyt.  Tällä lähestymistavalla varmistetaan asianmukainen tasapaino tarvittavan liikenteen jatkuvuuden ja sen välillä, ettei tieliikenteen turvallisuutta vaaranneta.
            
            
               –Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta
                  5
               
            
            
               Direktiivissä 2014/45/EU määritellään määräaikaisia katsastuksia koskevat yhdenmukaistetut vähimmäisvaatimukset. Niihin sisältyy muun muassa katsastustiheys ja siten katsastustodistusten voimassaoloaika. Nykyisten covid-19-epidemiaan liittyvien poikkeuksellisten olosuhteiden vuoksi näitä toimia voi olla mahdoton toteuttaa. Siksi on tarpeen, että katsastukset, jotka oli määrä suorittaa 1. maaliskuuta 2020 ja 31. elokuuta 2020 välisenä aikana, voidaan tehdä myöhemmin, mutta viimeistään kuuden kuukauden kuluttua alkuperäisestä määräajasta, ja että kyseiset todistukset pysyvät voimassa vastaavan ajan.
            
            
               –Euroopan parlamentin ja neuvoston asetus (EY) N:o 1071/2009, annettu 21 päivänä lokakuuta 2009, maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta
                  6
               
            
            
               Asetuksessa (EY) N:o 1071/2009 vahvistetaan maanteiden liikenteenharjoittajan ammatin harjoittamiseksi täytettäviä edellytyksiä koskevat yhteiset säännöt. Nykyisissä olosuhteissa on todennäköistä, että yhä useammat kuljetusyritykset eivät täytä vakavaraisuutta koskevaa vaatimusta, koska niiden toiminta ja siten liikevaihto on vähentynyt, mikä voi johtaa niiden omien varojen vähenemiseen. Tämän seurauksena muutoin rakenteellisesti elinkelpoiset liikenteenharjoittajat saattaisivat menettää liikennelupansa, mikä tarkoittaisi niiden kuljetustoiminnan loppumista. Asetuksen (EY) N:o 1071/2009 13 artiklan 1 kohdassa säädetään, että kun kuljetusyritys ei enää täytä vakavaraisuutta koskevaa vaatimusta, toimivaltaiset viranomaiset voivat asettaa enintään kuuden kuukauden määräajan, jonka kuluessa yritys voi osoittaa, että mainittu vaatimus täyttyy jälleen pysyvästi. Toiminnan ja tulojen nykyisen puutteen vuoksi tämä enimmäisaika vaikuttaa kuitenkin liian lyhyeltä, joten sitä olisi pidennettävä 12 kuukauteen 1. maaliskuuta 2020 ja 31. joulukuuta 2020 välisenä aikana tehtävien arviointien ja päätösten osalta.
            
            
               –Euroopan parlamentin ja neuvoston asetus (EY) N:o 1072/2009, annettu 21 päivänä lokakuuta 2009, maanteiden kansainvälisen tavaraliikenteen markkinoille pääsyä koskevista yhteisistä säännöistä
                  7
               
            
            
               –Euroopan parlamentin ja neuvoston asetus (EY) N:o 1073/2009, annettu 21 päivänä lokakuuta 2009, kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta
                  8
               
            
            
               Maanteiden kansainvälinen tavaraliikenne ja linja-autoilla harjoitettava kansainvälinen henkilöliikenne edellyttävät, että näitä palveluja tarjoavilla ammattimaisilla liikenteenharjoittajilla on tavaraliikenteen osalta asetuksen (EY) N:o 1072/2009 6 artiklassa ja henkilöliikenteen osalta asetuksen (EY) N:o 1073/2009 4 artiklassa säädettyjen edellytysten mukainen yhteisön liikennelupa. 
            
            
               Yhteisön liikennelupa todistaa, että liikenteenharjoittajat ovat sijoittautuneet unioniin ja täyttävät kansainvälisten liikennepalvelujen tarjoamiseen tarvittavat vaatimukset. Lisäksi kansainvälisessä tavaraliikenteessä kuljettajalla, joka on kolmannen maan kansalainen, olisi oltava asetuksen (EY) N:o 1072/2009 II luvun säännösten mukainen kuljettajatodistus. Kuljettajatodistuksen avulla jäsenvaltiot voivat tehokkaasti tarkastaa, ovatko kolmansien maiden kuljettajat laillisessa työsuhteessa tai tietystä kuljetuksesta vastaavan liikenteenharjoittajan käytettävissä. 
            
            
               Säännöllisen linja-autoliikenteen harjoittaminen edellyttää asetuksen N:o 1073/2009 III luvun säännösten mukaista lupaa. Myös niiden uusimiseen sovelletaan soveltuvin osin samaa menettelyä. Lupa edellyttää useiden ehtojen täyttymistä sen varmistamiseksi, että tietty liikenteenharjoittaja soveltuu harjoittamaan tiettyä säännöllistä liikennettä. Yhteisön liikennelupa ja säännöllistä liikennettä koskeva lupa ovat toisistaan riippuvaisia siinä mielessä, että viimeksi mainitun myöntämisen edellytyksenä on, että liikenteenharjoittajalla on yhteisön liikennelupa. Jäsenvaltioiden toimivaltaiset viranomaiset myöntävät yhteisön liikenneluvat, kuljettajatodistukset ja luvat säännöllisen linja-autoliikenteen harjoittamiseen liikenteenharjoittajien pyynnöstä enintään kymmeneksi vuodeksi (yhteisön liikennelupa) tai viideksi vuodeksi (kuljettajatodistus ja lupa säännölliseen liikenteeseen). Tämä voimassaoloaika voidaan uusia. Uusiminen edellyttää sen tarkastamista, että myöntämisedellytykset täyttyvät edelleen. Jäsenvaltiot ovat ilmoittaneet komissiolle vaikeuksista näiden lupien ja todistusten uusimisessa unionin lainsäädännössä säädetyissä määräajoissa tai tarvittavien tarkastusten tekemisessä ennen niiden uusimista. Tämä johtuu nykyisistä covid-19-epidemiaan liittyvistä poikkeuksellisista olosuhteista. On kuitenkin olennaisen tärkeää varmistaa liikennepalvelujen jatkuvuus. Siksi on tarpeen jatkaa edellä mainittujen yhteisön liikennelupien, kuljettajatodistusten ja säännöllistä liikennettä koskevien lupien voimassaoloa rajoitetun ajan. 
            
            
               –Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta
                  9
               
            
            
               –Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (rautatieturvallisuusdirektiivi)
                  10
               
            
            
               
                  Direktiivillä 2004/49/EY ja direktiivillä (EU) 2016/798 säännellään turvallisuustodistusten ja -lupien myöntämistä unionissa. Direktiivi 2004/49/ETY kumotaan direktiivillä (EU) 2016/798 16 päivästä kesäkuuta 2020. Tuohon päivään saakka sitä sovelletaan edelleen niihin jäsenvaltioihin, jotka ovat pidentäneet direktiivin (EU) 2016/798 kansallisen lainsäädännön osaksi saattamisen määräaikaa samaan päivään viimeksi mainitun direktiivin 33 artiklan 2 kohdan mukaisesti. 
               
               
                  Direktiivin (EU) 2016/798 10 artiklan 13 kohdan mukaan rautatieyrityksellä on oltava joko Euroopan rautatieviraston tai kansallisen turvallisuusviranomaisen myöntämä yhtenäinen turvallisuustodistus, joka uusitaan hakemuksesta enintään viiden vuoden väliajoin. Direktiivin (EU) 2016/798 12 artiklan 2 kohdan mukaan rataverkon haltijoiden turvallisuuslupa on voimassa viisi vuotta. 
               
               
                  Direktiivin 2004/49/EY 10 artiklan 5 kohdan mukaan turvallisuustodistus on rautatieyrityksen hakemuksesta uusittava enintään viiden vuoden väliajoin. Direktiivin 2004/49/EY 11 artiklan 2 kohdan mukaan turvallisuuslupa on infrastruktuurin haltijan hakemuksesta uusittava enintään viiden vuoden väliajoin. 
               
            
         
         
            
               
                  Covid-19-epidemian aiheuttaman poikkeuksellisen tilanteen vuoksi kansallisilla viranomaisilla, rautatieyrityksillä ja rataverkon haltijoilla on vaikeuksia (yhtenäisten) turvallisuustodistusten ja turvallisuuslupien uusimisessa tai, nykyisten turvallisuuslupien voimassaolon lähestyvän päättymisen tapauksessa, tällaisten lupien myöntämisessä myöhemmäksi ajanjaksoksi. Siksi on tarpeen pidentää näiden asiakirjojen uusimisen määräaikaa ja voimassaoloa sen varmistamiseksi, että rautatieyritysten ja rataverkon haltijoiden toiminta ei vaarannu. Kansallisten turvallisuusviranomaisten kohtaamat vaikeudet paikalla tehtävien tarkastusten suorittamisessa ja muiden hallinnollisten töiden toteuttamisessa pitäisi ratkaista pidentämällä määräaikaa kuudella kuukaudella. 
               
            
            
               –
               
                  Euroopan parlamentin ja neuvoston direktiivi 2007/59/EY, annettu 23 päivänä lokakuuta 2007, vetureita ja junia rautateillä yhteisössä ajavien veturinkuljettajien hyväksymisestä
               
               
                  11
               
            
            
               
                  Direktiivin 2007/59/EY 14 artiklan 5 kohdan mukaisesti veturinkuljettajan lupakirja on voimassa kymmenen vuotta, jollei 16 artiklan 1 kohdasta muuta johdu. Covid-19-epidemian aiheuttaman poikkeuksellisen tilanteen vuoksi toimivaltaisilla viranomaisilla on vaikeuksia lupakirjojen uusimisessa säädetyissä olosuhteissa. Lupakirjojen, jotka olisi uusittava sinä aikana, jona uusiminen ei ole käytännössä mahdollista, pitäisi pysyä voimassa vielä kuusi kuukautta. Samoin veturinkuljettajille olisi myönnettävä kuusi kuukautta lisäaikaa määräaikaistarkastusten suorittamiseen.
               
            
            
               –Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta
                  12
               
            
            
               
                  Direktiivin 2012/34/EU 24 artiklan 3 kohdassa säädetään, että jos toimilupa peruutetaan määräajaksi tai kokonaan sen vuoksi, että taloudellista vakavaraisuutta koskevaa vaatimusta ei noudateta, toimilupaviranomainen voi myöntää väliaikaisen toimiluvan rautatieyrityksen uudelleenjärjestelyn ajaksi edellyttäen, että turvallisuutta ei vaaranneta. Väliaikainen toimilupa saa kuitenkin olla voimassa enintään kuusi kuukautta. Covid-19-epidemian aiheuttamien poikkeuksellisten olosuhteiden vuoksi viranomaisilla on vakavia vaikeuksia tehdä asiaa koskevia päätöksiä, etenkin uusien toimilupien myöntämisestä väliaikaisen toimiluvan voimassaolon päättymisen jälkeiselle ajanjaksolle. Siksi kyseisten väliaikaisten toimilupien, jotka on myönnetty tai joiden voimassaolo päättyy 1. maaliskuuta 2020 ja 30. elokuuta 2020 välisenä aikana, voimassaoloaikaa olisi pidennettävä kuudella kuukaudella. 
               
               
                  Direktiivin 2012/34/EU 25 artiklan 2 kohdassa mukaan toimilupaviranomaisen on tehtävä päätös toimiluvan myöntämistä koskevasta hakemuksesta kolmen kuukauden kuluessa. Edellä mainituista syistä lupaviranomaiset eivät kuitenkaan pysty toimimaan ajoissa. Siksi ehdotetaan, että kyseisille viranomaisille myönnetään kuuden kuukauden lisäaika 12. tammikuuta 2020 ja 31. elokuuta 2020 välisenä aikana jätettyjen hakemusten osalta. 
               
               
                  Direktiivin 2012/34/EU mukaan toimilupaviranomaiset voivat peruuttaa määräajaksi tai kokonaan sellaisen rautatieyrityksen toimiluvan, joka ei ehkä pysty täyttämään vakavaraisuutta koskevia vaatimuksia. Viranomaiset voivat myöntää tällaisille rautatieyrityksille väliaikaisen toimiluvan sen jälkeen kun niiden toimilupa on peruutettu määräajaksi tai kokonaan. Määräaikaisen toimiluvan tarkoituksena on antaa rautatieyritykselle mahdollisuus uudistaa rakenteitaan ja jatkaa toimintaansa edellyttäen, ettei turvallisuutta vaaranneta. Kokemus on kuitenkin osoittanut, että se myös antaa markkinoille erittäin kielteisen signaalin rautatieyrityksen selviytymiskyvystä, mikä puolestaan pahentaa sen taloudellisia ongelmia etenkin kassavirran osalta. On todennäköistä, että monet ennen kriisiä taloudellisesti vakaat rautatieyritykset päätyvät tilanteeseen, jossa niiden toimilupa olisi peruutettava määräajaksi tai kokonaan niiden taloudellisen tilanteen vuoksi. Nykyisessä kriisissä tämä voi olla perusteetonta erityisesti talouden ja turvallisuuden kannalta. Rautatieyritykset saattavat myös tarvita enemmän aikaa taloudellisen tilanteensa vakauttamiseen covid-19-epidemian taltuttamista seuraavana ajanjaksona.
               
               
                  Siksi ehdotetaan, että jäsenvaltioille annetaan väliaikaisesti lupa pitää voimassa oleva lupakirja edelleen voimassa sellaisenaan, eli ne voivat pidättyä peruuttamasta lupakirjaa määräajaksi tai kokonaan ja antamasta väliaikaista lupakirjaa, edellyttäen, ettei turvallisuutta vaaranneta. Jäsenvaltiot voisivat edelleen seurata kyseisten rautatieyritysten taloudellista kuntoa erityisesti matkustajien suojelemiseksi kohtuuttomilta turvallisuusriskeiltä. Tämän seurauksena rautatieyrityksiin ei kohdistuisi kohtuuttomia rajoituksia ja niillä olisi paremmat edellytykset taloutensa elvyttämiseen.
               
            
            
               –
               
                  Neuvoston direktiivi 96/50/EY, annettu 23 päivänä heinäkuuta 1996, sisävesiväylien tavara- ja matkustajaliikenteen kansallisten pätevyyskirjojen myöntämisperusteiden harmonisoinnista yhteisössä
               
               
                  13
               
            
            
               
                  Direktiivin 96/50/EY 6 artiklan 2 kohdassa edellytetään, että aluksen kuljettajan pätevyyskirjan haltijoiden on 65 vuotta täytettyään läpäistävä lääkärintarkastus kolmen kuukauden kuluessa tämän iän saavuttamisesta ja siitä eteenpäin vuosittain. Koska pääsy terveyspalveluihin on kuitenkin covid-19-epidemiaan liittyvien toimenpiteiden vuoksi rajoitettua muissa kuin kiireellisissä tapauksissa, pätevyyskirjojen haltijat eivät ehkä voi käydä vaadituissa lääkärintarkastuksissa sinä aikana, joina näitä toimenpiteitä sovelletaan. Siksi niiden tapausten osalta, joissa lääkärintarkastusten suorittamiselle asetettu määräaika menisi umpeen 1. maaliskuuta 2020 ja 31. elokuuta 2020 välisenä aikana, kyseistä määräaikaa olisi pidennettävä kuudella kuukaudella kussakin kyseessä olevassa tapauksessa.
               
            
            
               –Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta
                  14
               
            
            
               Direktiivin (EU) 2016/1629 10 artiklan mukaisesti unionin sisävesialustodistusten voimassaoloaika on rajallinen. Lisäksi direktiivin (EU) 2016/1629 28 artiklassa säädetään, että mainitun direktiivin soveltamisalaan kuuluvat asiakirjat, jotka jäsenvaltioiden toimivaltaiset viranomaiset ovat antaneet aiemmin sovelletun direktiivin eli sisävesialusten teknisistä vaatimuksista ja neuvoston direktiivin 82/714/ETY kumoamisesta 12 päivänä joulukuuta 2006 annetun Euroopan parlamentin ja neuvoston direktiivin 2006/87/EY
                  15
                nojalla, ovat edelleen voimassa. 
            
            
               Covid-19-epidemian vuoksi toteutetut toimenpiteet voivat aiheuttaa sen, että toimivaltaisten viranomaisten on epäkäytännöllistä ja joskus mahdotonta suorittaa teknisiä tarkastuksia asiaankuuluvien todistusten voimassaolon pidentämiseksi tai direktiivin (EU) 2016/1629 28 artiklassa tarkoitettujen asiakirjojen tapauksessa niiden korvaamiseksi. 
            
            
               Siksi oikeusvarmuuden vuoksi ja jotta asianomaiset sisävesialukset voisivat jatkaa toimintaansa, on aiheellista jatkaa unionin sisävesialustodistusten ja direktiivin (EU) 2016/1629 28 artiklan soveltamisalaan kuuluvien asiakirjojen, joiden voimassaolo muutoin päättyisi 1. maaliskuuta 2020 ja 31. elokuuta 2020 välisenä aikana, voimassaoloa kuudella kuukaudella.
            
            
               –Euroopan parlamentin ja neuvoston asetus (EY) N:o 725/2004, annettu 31 päivänä maaliskuuta 2004, alusten ja satamarakenteiden turvatoimien parantamisesta
                  16
               
            
            
               –Euroopan parlamentin ja neuvoston direktiivi 2005/65/EY, annettu 26 päivänä lokakuuta 2005, satamien turvallisuuden parantamisesta
                  17
               
            
            
               Covid-19-epidemia on vaikeuttanut merenkulun turvatarkastusten ja turvakatsastusten suorittamista tänä aikana, sillä ne edellyttävät tarkastajien fyysistä läsnäoloa satamassa, satamarakenteissa ja aluksilla. Tämä tarkoittaa usein sitä, että unionin meriturvallisuuslainsäädännössä vaadittujen todistusten, arviointien ja suunnitelmien uusiminen on käytännössä mahdotonta asetetuissa määräajoissa. Siksi on tarpeen tarjota joustavia ja käytännöllisiä ratkaisuja, joissa ei kuitenkaan vaaranneta turvallisuutta, pidentämällä tarvittaessa näiden asiakirjojen voimassaoloa kohtuullisella ajalla. Tämä koskee myös merenkulun turvaharjoitusten suoritustiheyttä, sillä myös niitä voi olla vaikea toteuttaa kansallisten eristystoimien aikana.
            
            
               2020/0068 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
         
         
            
               covid-19-epidemian johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien voimassaoloa sekä tiettyjen määräaikaisten tarkastusten ja koulutusten lykkäämistä tietyillä liikennelainsäädännön aloilla
            
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  18
               , 
            
            
               ottavat huomioon alueiden komitean lausunnon
                  19
               , 
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Covid-19-epidemia ja siihen liittyvä kansanterveyskriisi ovat ennennäkemätön haaste jäsenvaltioille ja aiheuttavat suuren taakan kansallisille viranomaisille, unionin kansalaisille ja talouden toimijoille, etenkin liikenteenharjoittajille. Covid-19-kriisi on luonut poikkeukselliset olosuhteet, jotka vaikuttavat jäsenvaltioiden toimivaltaisten viranomaisten tavanomaiseen toimintaan ja kuljetusyritysten työhön liikenteen eri aloilla suoritettavien hallinnollisten muodollisuuksien osalta, eikä näitä olosuhteita voitu kohtuudella ennakoida asiaa koskevia toimenpiteitä hyväksyttäessä. Näillä poikkeuksellisilla olosuhteilla on merkittävä vaikutus unionin liikennelainsäädännön soveltamisalaan kuuluviin eri aloihin.
            
            
               (2)Liikenteenharjoittajat ja muut asianomaiset henkilöt eivät etenkään pysty täyttämään muodollisuuksia tai menettelyjä, joita todistusten tai lupien uusimiseen tai niiden voimassaolon jatkamiseen liittyvän unionin lainsäädännön tiettyjen säännösten noudattaminen edellyttää, tai suorittamaan muita toimenpiteitä, jotka ovat tarpeen niiden voimassaolon jatkamiseksi. Samoista syistä jäsenvaltioiden toimivaltaiset viranomaiset eivät välttämättä pysty noudattamaan unionin lainsäädännössä vahvistettuja velvoitteita ja varmistamaan, että, liikenteenharjoittajien esittämät asiaa koskevat pyynnöt käsitellään sovellettavissa määräajoissa. Siksi on tarpeen toteuttaa toimenpiteitä, joilla pyritään ratkaisemaan nämä tilanteet ja takaamaan sekä oikeusvarmuus että kyseessä olevien säädösten moitteeton soveltaminen. Tätä varten olisi säädettävä mukautuksista etenkin tiettyjen määräaikojen osalta sekä komission mahdollisuudesta antaa lupa määräaikojen pidentämiseen jonkin jäsenvaltion pyynnöstä. 
            
            
               (3)Euroopan parlamentin ja neuvoston direktiivissä 2003/59/EY
                  20
                vahvistetaan maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyyteen ja jatkokoulutukseen sovellettavat säännöt. Näillä kuljettajilla on oltava ammattitaitoa osoittava todistus ja heidän on osoitettava suorittaneensa jatkokoulutuksen ajokortilla tai kuljettajan ammattipätevyyskortilla, johon koulutus on merkitty. Koska jatkokoulutuksen suorittamisessa ja tällaisesta koulutuksesta annettavien ammattitaitoa osoittavien todistusten uusimisessa on vaikeuksia covid-19-epidemian aiheuttamien poikkeuksellisten olosuhteiden vuoksi, kyseisten todistusten voimassaoloa on tarpeen jatkaa kuudella kuukaudella niiden voimassaolon päättymispäivästä maantieliikenteen jatkuvuuden varmistamiseksi. 
            
            
               (4)Euroopan parlamentin ja neuvoston direktiivissä 2006/126/EY
                  21
                vahvistetaan ajokortteja koskevat säännöt. Siinä säädetään jäsenvaltioiden myöntämien ajokorttien vastavuoroisesta tunnustamisesta unionin ajokorttimallin perusteella ja vahvistetaan näitä ajokortteja koskevat vähimmäisvaatimukset. Moottoriajoneuvojen kuljettajilla on oltava voimassa oleva ajokortti, joka on uusittava tai joissakin tapauksissa vaihdettava sen hallinnollisen voimassaoloajan päätyttyä. Koska ajokorttien uusimisessa on vaikeuksia covid-19-epidemian aiheuttamien poikkeuksellisten olosuhteiden vuoksi, tiettyjen ajokorttien voimassaoloa on tarpeen jatkaa kuudella kuukaudella niiden voimassaolon päättymispäivästä maantieliikenteen jatkuvuuden varmistamiseksi. 
            
            
               (5)Euroopan parlamentin ja neuvoston direktiivissä (EU) N:o 165/2014
                  22
                vahvistetaan tieliikenteessä käytettäviä ajopiirtureita koskevat säännöt. Euroopan parlamentin ja neuvoston asetuksessa (EY) N:o 561/2006
                  23
                ja Euroopan parlamentin ja neuvoston direktiivissä 2002/15/EY
                  24
                vahvistettujen ajoaikaa, työaikaa ja lepoaikoja koskevien sääntöjen noudattaminen on olennaisen tärkeää tasapuolisen kilpailun ja liikenneturvallisuuden varmistamiseksi. Koska on tarpeen varmistaa maantiekuljetusten jatkuvuus huolimatta niistä vaikeuksista, joita ajopiirturien määräaikaistarkastusten suorittamisessa ilmenee covid-19-epidemian aiheuttamien poikkeuksellisten olosuhteiden vuoksi, asetuksen (EU) N:o 165/2014 23 artiklan 1 kohdassa tarkoitetut tarkastukset, jotka olisi pitänyt tehdä 1 päivän maaliskuuta 2020 ja 31 päivän elokuuta 2020 välisenä aikana, olisi nyt tehtävä viimeistään kuuden kuukauden kuluessa päivästä, jona ne oli tehtävä kyseisen artiklan mukaisesti. Samasta syystä vaikeudet, jotka liittyvät kuljettajakorttien uusimiseen ja korvaamiseen covid-19-epidemian aiheuttamien poikkeuksellisten olosuhteiden vuoksi, oikeuttavat sen, että viranomaisille annetaan lisäaikaa näihin tarkoituksiin, ja kuljettajille olisi annettava mahdollisuus turvautua toteuttamiskelpoisiin vaihtoehtoihin ajoaikaa, työaikaa ja lepoaikoja koskevien tarvittavien tietojen kirjaamiseksi ja heidät olisi velvoitettava tekemään niin siihen saakka, kunnes he saavat uuden kortin. 
            
            
               (6)Euroopan parlamentin ja neuvoston direktiivissä 2014/45/EY
                  25
                vahvistetaan moottoriajoneuvojen ja niiden perävaunujen määräaikaiskatsastuksia koskevat säännöt. Määräaikaiskatsastus on monimutkainen tehtävä, jolla pyritään varmistamaan, että ajoneuvot pidetään turvallisessa ja ympäristön kannalta hyväksyttävässä kunnossa niiden käytön ajan. Koska määräaikaiskatsastusten suorittamisessa on vaikeuksia covid-19-epidemian aiheuttamien poikkeuksellisten olosuhteiden vuoksi, määräaikaiskatsastukset, jotka olisi pitänyt tehdä 1 päivän maaliskuuta 2020 ja 31 päivän elokuuta 2020 välisenä aikana, olisi nyt tehtävä myöhemmin, mutta viimeistään kuuden kuukauden kuluttua alkuperäisestä määräajasta, ja kyseisten todistusten olisi pysyttävä voimassa vastaavan ajan. 
            
            
               (7)Euroopan parlamentin ja neuvoston asetuksessa (EY) N:o 1071/2009
                  26
                vahvistetaan maantieliikenteen harjoittajan ammatin harjoittamisen edellytyksiä koskevat yhteiset säännöt. Covid-19-kriisillä on vakavia vaikutuksia alan taloudelliseen tilanteeseen, ja eräät kuljetusyritykset eivät enää täytä vakavaraisuutta koskevaa vaatimusta. Koska kriisi on johtanut toiminnan vähenemiseen, voidaan odottaa, että kestää tavanomaista kauemmin, ennen kuin yritykset pystyvät osoittamaan, että tämä vaatimus täyttyy jälleen pysyvästi. Sen vuoksi on aiheellista pidentää asetuksen (EY) N:o 1071/2009 13 artiklan 1 kohdan c alakohdassa tätä tarkoitusta varten vahvistettua enimmäismääräaikaa kuudesta kuukaudesta kahteentoista kuukauteen niiden arviointien ja päätösten osalta, jotka tehdään 1 päivän maaliskuuta 2020 ja 31 päivän joulukuuta 2020 välisenä aikana.
            
            
               (8)Euroopan parlamentin ja neuvoston asetuksessa (EY) N:o 1072/2009
                  27
                vahvistetaan maanteiden kansainvälisen tavaraliikenteen markkinoille pääsyä ja Euroopan parlamentin ja neuvoston asetuksessa (EY) N:o 1073/2009
                  28
                kansainvälisen linja-autoliikenteen markkinoille pääsyä koskevat yhteiset säännöt. Maanteiden kansainvälinen tavaraliikenne ja linja-autoilla harjoitettava kansainvälinen henkilöliikenne edellyttävät muun muassa, että liikenteenharjoittajalla on yhteisön liikennelupa ja että kuljetuksia suorittavilla kolmansien maiden kuljettajilla on kuljettajatodistus. Myös säännöllisen linja-autoliikenteen harjoittaminen edellyttää lupaa. Nämä todistukset ja luvat voidaan uusia sen jälkeen kun on tarkastettu, että niitä koskevat edellytykset täyttyvät edelleen. Koska todistusten ja lupien uusimisessa on vaikeuksia covid-19-epidemian aiheuttamien poikkeuksellisten olosuhteiden vuoksi, niiden voimassaoloa on tarpeen jatkaa kuudella kuukaudella niiden voimassaolon päättymispäivästä maantieliikenteen jatkuvuuden varmistamiseksi.
            
            
               (9)Euroopan parlamentin ja neuvoston direktiivissä (EU) 2016/798
                  29
                vahvistetaan rautateiden turvallisuutta koskevat säännöt. Eristystoimenpiteiden ja covid-19-epidemian hillitsemiseen liittyvän lisätyötaakan vuoksi kansallisilla viranomaisilla, rautatieyrityksillä ja rataverkon haltijoilla on direktiivin 10 ja 12 artiklan yhteydessä vaikeuksia yhtenäisten turvallisuustodistusten ja turvallisuuslupien uusimisessa tai nykyisten turvallisuuslupien voimassaolon lähestyvän päättymisen tapauksessa tällaisten lupien myöntämisessä myöhemmäksi ajanjaksoksi. Yhtenäisten turvallisuustodistusten uusimisen määräaikaa olisi sen vuoksi pidennettävä kuudella kuukaudella, ja kyseisten voimassa olevien yhtenäisten turvallisuustodistusten olisi pysyttävä edelleen voimassa vastaavan ajan. Samoin turvallisuuslupien voimassaoloaikaa olisi pidennettävä kuudella kuukaudella. 
            
            
               (10)Eräät jäsenvaltiot ovat pidentäneet direktiivin (EU) 2016/798 kansallisen lainsäädännön osaksi saattamisen määräaikaa mainitun direktiivin 33 artiklan 2 kohdan mukaisesti. Sen vuoksi kyseisissä jäsenvaltioissa sovelletaan edelleen Euroopan parlamentin ja neuvoston direktiivin 2004/49/EY
                  30
                sääntöjä. Siksi on aiheellista säätää myös direktiivin 2004/49/EY 10 ja 11 artiklan nojalla myönnettyjen turvallisuustodistusten ja turvallisuuslupien uusimisen määräaikojen pidentämisestä ja selventää, että kyseiset turvallisuustodistukset ja -luvat pysyvät edelleen voimassa vastaavan ajan. 
            
         
         
            
               (11)Euroopan parlamentin ja neuvoston direktiivissä 2007/59/EY
                  31
                vahvistetaan vetureita ja junia rautateillä unionissa ajavien veturinkuljettajien hyväksymistä koskevat säännöt. Mainitun direktiivin 14 artiklan 5 kohdassa säädetään, että veturinkuljettajien lupakirjojen voimassaoloaika on kymmenen vuotta, ja edellytetään, että veturinkuljettajat käyvät määräaikaistarkastuksissa. Koska lupakirjojen uusimisessa on vaikeuksia covid-19-epidemian aiheuttamien poikkeuksellisten olosuhteiden vuoksi, lupakirjojen, joiden voimassaolo päättyy 1 päivän maaliskuuta 2020 ja 31 päivän elokuuta 2020 välisenä aikana, voimassaoloaikaa olisi pidennettävä. Samoin veturinkuljettajille olisi myönnettävä kuusi kuukautta lisäaikaa määräaikaistarkastusten suorittamiseen. 
            
            
               (12)Euroopan parlamentin ja neuvoston direktiivillä 2012/34/EU
                  32
                perustetaan yhtenäinen eurooppalainen rautatiealue. Mainitun direktiivin 24 artiklan 3 kohdan mukaan kansallinen toimilupaviranomainen voi peruuttaa toimiluvan määräajaksi tai kokonaan sen vuoksi, että taloudellista vakavaraisuutta koskevaa vaatimusta ei täytetä, ja myöntää väliaikaisen toimiluvan rautatieyrityksen uudelleenjärjestelyn ajaksi edellyttäen, että turvallisuutta ei vaaranneta. Covid-19-epidemian aiheuttamien poikkeuksellisten olosuhteiden vuoksi viranomaisilla on vakavia vaikeuksia tehdä asiaa koskevia päätöksiä, etenkin uusien toimilupien myöntämisestä väliaikaisen toimiluvan voimassaolon päättymisen jälkeiselle ajanjaksolle. Siksi kyseisten väliaikaisten toimilupien, joiden voimassaolo päättyy 1 päivän maaliskuuta 2020 ja 30 päivän elokuuta 2020 välisenä aikana, voimassaoloaikaa olisi pidennettävä kuudella kuukaudella. 
            
            
               (13)Direktiivin 2012/34/EU 25 artiklan 2 kohdassa mukaan toimilupaviranomaisen on tehtävä päätös toimiluvan myöntämistä koskevista hakemuksista kolmen kuukauden kuluessa. Koska asiaa koskevien päätösten tekemisessä on vaikeuksia covid-19-epidemian aiheuttamien poikkeuksellisten olosuhteiden vuoksi, kyseistä määräaikaa on tarpeen pidentää kuudella kuukaudella. 
            
            
               (14)Rautatieyrityksillä, jotka olivat taloudellisesti vakaita ennen covid-19-epidemian puhkeamista, on likviditeettiongelmia, minkä vuoksi niiden toimilupa voitaisiin peruuttaa määräajaksi tai kokonaan ja mahdollisesti korvata väliaikaisella toimiluvalla ilman rakenteellista taloudellista tarvetta. Direktiivin 2012/34/EU 24 artiklan 3 kohdan mukaisen väliaikaisen toimiluvan myöntäminen voisi antaa markkinoille kielteisen signaalin rautatieyritysten selviytymiskyvystä, mikä puolestaan pahentaisi muita taloudellisia ongelmia, jotka muutoin olisivat tilapäisiä. Siksi olisi säädettävä, että toimilupaviranomaisen 1 päivän maaliskuuta 2020 ja 31 päivän elokuuta 2020 välisenä aikana suorittaman arvioinnin perusteella ja samana ajanjaksona tekemällä päätöksellä tällaisen rautatieyritysten toimilupa voidaan jättää peruuttamatta määräajaksi tai kokonaan edellyttäen, ettei turvallisuutta vaaranneta ja että on olemassa realistiset mahdollisuudet tyydyttävään taloudelliseen uudelleenjärjestelyyn kuuden kuukauden kuluessa. Tämän kuuden kuukauden määräajan päätyttyä yritykseen olisi sovellettava direktiivin 2012/34/EU 24 artiklan 1 kohdassa säädettyjä yleisiä sääntöjä.
            
            
               (15)Direktiivissä 96/50/EY
                  33
                säädetään sisävesiväylien tavara- ja matkustajaliikenteen pätevyyskirjojen myöntämisperusteista unionissa. Pätevyyskirjan haltijoiden on 65 vuotta täytettyään käytävä säännöllisissä lääkärintarkastuksissa. Kun otetaan huomioon covid-19-epidemian yhteydessä toteutetut toimenpiteet ja erityisesti rajoitettu mahdollisuus saada terveyspalveluja lääkärintarkastuksia varten, pätevyyskirjojen haltijat eivät ehkä voi käydä vaadituissa lääkärintarkastuksissa sinä aikana, joina näitä toimenpiteitä sovelletaan. Siksi niiden tapausten osalta, joissa lääkärintarkastusten suorittamiselle asetettu määräaika menisi umpeen 1 päivän maaliskuuta 2020 ja 31 päivän elokuuta 2020 välisenä aikana, kyseistä määräaikaa olisi pidennettävä kuudella kuukaudella kussakin kyseessä olevassa tapauksessa. 
            
            
               (16)Euroopan parlamentin ja neuvoston direktiivissä (EU) 2016/1629
                  34
                vahvistetaan sisävesialusten tekniset vaatimukset. Direktiivin (EU) 2016/1629 10 artiklassa rajoitetaan unionin sisävesialustodistusten voimassaoloaikaa. Lisäksi direktiivin (EU) 2016/1629 28 artiklassa säädetään, että mainitun direktiivin soveltamisalaan kuuluvat asiakirjat, jotka jäsenvaltioiden toimivaltaiset viranomaiset ovat antaneet ennen 6 päivää lokakuuta 2018 aiemmin sovelletun Euroopan parlamentin ja neuvoston direktiivin 2006/87/EY
                  35
                nojalla, pysyvät voimassa niiden voimassaolon päättymiseen saakka. Covid-19-epidemian vuoksi toteutetut toimenpiteet voivat aiheuttaa sen, että toimivaltaisten viranomaisten on epäkäytännöllistä ja joskus mahdotonta suorittaa teknisiä tarkastuksia asiaankuuluvien todistusten voimassaolon pidentämiseksi tai direktiivin (EU) 2016/1629 28 artiklassa tarkoitettujen asiakirjojen tapauksessa niiden korvaamiseksi. Siksi jotta asianomaiset sisävesialukset voisivat jatkaa toimintaansa, on aiheellista pidentää unionin sisävesialustodistusten ja direktiivin (EU) 2016/1629 28 artiklan soveltamisalaan kuuluvien asiakirjojen, joiden voimassaolo muutoin päättyisi 1 päivän maaliskuuta 2020 ja 31 päivän elokuuta 2020 välisenä aikana, voimassaoloaikaa kuudella kuukaudella.
            
            
               (17)Euroopan parlamentin ja neuvoston asetuksessa (EY) N:o 725/2004
                  36
                vahvistetaan alusten ja satamarakenteiden turvatoimia koskevat säännöt. Euroopan parlamentin ja neuvoston direktiivissä 2005/65/EY
                  37
                säädetään toimenpiteistä satamien turvallisuuden parantamiseksi turvallisuusvälikohtausten uhkien varalta. Direktiivillä varmistetaan myös, että asetuksen (EY) N:o 725/2004 soveltamiseksi toteutettavissa turvatoimissa hyödynnetään parempaa satamaturvallisuutta. Meneillään oleva terveyskriisi vaikeuttaa jäsenvaltioiden viranomaisten suorittamia merenkulun turvatarkastuksia ja turvakatsastuksia, jotka ovat tarpeen tiettyjen asiakirjojen uusimiseksi ja siten unionin meriturvallisuuslainsäädännössä asetettujen määräaikojen noudattamiseksi. Siksi on tarpeen pidentää kyseisessä lainsäädännössä edellytettyjen todistusten voimassaoloaikaa sekä arviointien ja suunnitelmien määräaikoja kohtuullisella ajalla, jotta jäsenvaltioille ja merenkulkualalle voidaan tarjota joustava ja pragmaattinen lähestymistapa ja jotta keskeiset toimitusketjut voidaan pitää avoimina turvallisuutta vaarantamatta. Joustavuus olisi sallittava myös merenkulun turvaharjoituksissa, joita on lainsäädännön mukaan suoritettava tietyin väliajoin.
            
            
               (18)Jäsenvaltiot eivät voi riittävällä tavalla saavuttaa tämän asetuksen tavoitetta eli pidentää unionin lainsäädännössä säädettyjä määräaikoja todistusten ja lupien uusimiselle tai niiden voimassaolon jatkamiselle, vaan se voidaan ehdotetun toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. 
            
            
               (19)Tämä asetus olisi hyväksyttävä kiireellisesti, jotta oikeudellista epävarmuutta aiheuttavat tilanteet, jotka vaikuttavat moniin viranomaisiin ja toimijoihin eri aloilla, erityisesti jos asianomaiset määräajat ovat jo umpeutuneet, kestävät mahdollisimman lyhyen aikaa. Sen vuoksi on aiheellista säätää poikkeuksesta Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemaa koskevassa pöytäkirjassa N:o 1 olevassa 4 artiklassa tarkoitettuun kahdeksan viikon ajanjaksoon. 
            
            
               (20)Covid-19-pandemian ennalta-arvaamattoman ja äkillisen puhkeamisen sekä asiaa koskevien toimenpiteiden hyväksymisen edellyttämien asianmukaisten lainsäädäntömenettelyjen vuoksi tällaisia toimenpiteitä ei voitu toteuttaa ajoissa. Tästä syystä tämän asetuksen säännösten olisi katettava myös sen voimaantuloa edeltävä ajanjakso. Kun otetaan huomioon näiden säännösten luonne, tällainen lähestymistapa ei saisi johtaa asianomaisten henkilöiden perusteltujen odotusten loukkaamiseen.
            
            
               (21)Tämän asetuksen olisi tultava voimaan kiireellisesti seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Aihe
            
            
               Tässä asetuksessa vahvistetaan erityiset ja väliaikaiset toimenpiteet, joita sovelletaan tiettyjen todistusten, lupakirjojen ja lupien uusimiseen ja voimassaoloajan pidentämiseen sekä tiettyjen määräaikaisten tarkastusten ja koulutusten lykkäämiseen covid-19-epidemian maantie-, rautatie- ja sisävesiliikenteen sekä merenkulun turvatoimien alalla aiheuttamien poikkeuksellisten olosuhteiden vuoksi.
            
            
               2 artikla
            
            
               Direktiivissä 2003/59/EY säädettyjen määräaikojen pidentäminen
            
            
               (1)Sen estämättä, mitä direktiivin 2003/59/EY 8 artiklan 2 ja 3 kohdassa säädetään, jatkokoulutuksen suorittamisen määräaikoja, jotka mainittujen säännösten mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä kussakin tapauksessa pidennettyinä kuudella kuukaudella. Ammattitaitoa osoittavat todistukset pysyvät voimassa vastaavan ajan.
            
            
               (2)Direktiivin 2003/59/EY liitteessä I säädetyn yhdenmukaistetun unionin koodin 95, jonka toimivaltaiset viranomaiset merkitsevät joko ajokorttiin tai direktiivin 2003/59/EY 10 artiklan 1 kohdassa tarkoitettuun kuljettajan ammattipätevyyskorttiin 1 kohdassa tarkoitettujen ammattitaitoa osoittavien todistusten perusteella, voimassaoloa on pidennettävä pidennettynä kuudella kuukaudella kussakin ajokortissa tai kortissa ilmoitetusta päivästä.
            
            
               (3)Direktiivin 2003/59/EY liitteessä II tarkoitettujen kuljettajan ammattipätevyyskorttien voimassaoloaikaa, joka päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella kussakin kortissa ilmoitetusta hallinnollisesta voimassaolon päättymispäivästä.
            
         
         
            
               (4)Jos jäsenvaltio katsoo, että jatkokoulutuksen suorittaminen tai sen sertifiointi, yhdenmukaistetun unionin koodin 95 merkitseminen tai kuljettajan ammattipätevyyskortin uusiminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1, 2 ja 3 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (5)Jos komissio toteaa 4 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1, 2 ja 3 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona kyseisen jatkokoulutuksen suorittaminen tai sen sertifiointi, yhdenmukaistetun unionin koodin 95 merkitseminen tai kuljettajan ammattipätevyyskortin uusiminen ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               3 artikla
            
            
               Direktiivissä 2006/126/EY säädettyjen määräaikojen pidentäminen 
            
            
               (1)Sen estämättä, mitä direktiivin 2006/126/EY 7 artiklan 2 ja 3 kohdassa säädetään, ajokorttien voimassaoloaikaa, joka mainittujen säännösten mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella kussakin ajokortissa mainitusta päivämäärästä. 
            
            
               (2)Jos jäsenvaltio katsoo, että ajokorttien uusiminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoa tai kuuden kuukauden jaksoa tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (3)Jos komissio toteaa 2 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona ajokorttien uusiminen ei todennäköisesti ole käytännössä mahdollista. 
            
            
               Komissio julkaisee päätöksensä Euroopan unionin virallisessa lehdessä.
            
            
               4 artikla
            
            
               Asetuksessa (EU) N:o 165/2014 säädettyjen määräaikojen pidentäminen
            
            
               (1)Sen estämättä, mitä asetuksen (EU) N:o 165/2014 23 artiklassa säädetään, mainitun artiklan 1 kohdassa säädetyt säännölliset tarkastukset, jotka oli tehtävä 1 päivän maaliskuuta 2020 ja 31 päivän elokuuta 2020 välisenä aikana (viitejakso), on tehtävä viimeistään kuuden kuukauden kuluttua päivästä, jona tarkastukset oli tehtävä mainitun artiklan mukaisesti.
            
            
               (2)Sen estämättä, mitä asetuksen (EU) N:o 165/2014 28 artiklassa säädetään, jos kuljettaja hakee kuljettajakortin uusimista mainitun artiklan 1 kohdan mukaisesti 1 päivän maaliskuuta 2020 ja 31 päivän elokuuta 2020 välisenä aikana (viitejakso), toimivaltaisten viranomaisten on toimitettava uusi kortti viimeistään kahden kuukauden kuluttua pyynnöstä. Mainitun asetuksen 35 artiklan 2 kohtaa sovelletaan kuljettajaan soveltuvin osin, kunnes kuljettaja saa uuden kortin myöntäviltä viranomaisilta.
            
            
               (3)Sen estämättä, mitä asetuksen (EU) N:o 165/2014 29 artiklan 4 kohdassa säädetään, jos kuljettaja hakee kuljettajakortin korvaamista mainitun artiklan 4 kohdan mukaisesti 1 päivän maaliskuuta 2020 ja 31 päivän elokuuta 2020 välisenä aikana (viitejakso), toimivaltaisten viranomaisten on toimitettava uusi kortti viimeistään kahden kuukauden kuluttua pyynnöstä. Sen estämättä, mitä asetuksen (EU) N:o 165/2014 29 artiklan 5 kohdassa säädetään, kuljettaja voi jatkaa ajamista, kunnes kortin myöntäviltä viranomaisilta on saatu uusi kortti, jos kuljettaja voi osoittaa, että kortti on palautettu toimivaltaiselle viranomaiselle, koska kortti on vahingoittunut tai toiminut virheellisesti, ja että sen korvaamista on pyydetty.
            
            
               (4)Jos jäsenvaltio katsoo, että säännöllisten tarkastusten tekeminen, kuljettajakorttien uusiminen tai kuljettajakorttien korvaaminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1, 2 ja 3 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai määräaikoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (5)Jos komissio toteaa 4 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1, 2 ja 3 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona säännöllisten tarkastusten tekeminen, kuljettajakorttien uusiminen tai kuljettajakorttien korvaaminen ei todennäköisesti ole käytännössä mahdollista. 
            
            
               Komissio julkaisee päätöksensä Euroopan unionin virallisessa lehdessä.
            
            
               5 artikla
            
            
               Direktiivissä 2014/45/EU säädettyjen määräaikojen pidentäminen 
            
            
               (1)Sen estämättä, mitä direktiivin 2014/45/EU 5 artiklan 1 kohdassa säädetään yhdessä sen 10 artiklan 1 kohdan ja liitteessä II olevan 8 kohdan kanssa, sellaisten katsastusten määräaikoja, jotka mainittujen säännösten mukaisesti olisi suoritettava 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettyinä kuudella kuukaudella. 
            
         
         
            
               (2)Sen estämättä, mitä direktiivin 2014/45/EU 8 artiklassa säädetään yhdessä sen liitteessä II olevan 8 kohdan kanssa, katsastustodistusten, joiden voimassaolo päättyy 1 päivän maaliskuuta 2020 ja 31 päivän elokuuta 2020 välisenä aikana (viitejakso), voimaoloaikaa on pidettävä pidennettyinä kuudella kuukaudella.
            
            
               (3)Jos jäsenvaltio katsoo, että katsastusten suorittaminen tai katsastustodistusten antaminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 2 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai määräaikoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona katsastusten suorittaminen tai katsastustodistusten antaminen ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               6 artikla
            
            
               Asetuksessa (EY) N:o 1071/2009 säädettyjen määräaikojen pidentäminen
            
            
               Sen estämättä, mitä asetuksen (EY) N:o 1071/2009 13 artiklan 1 kohdan c alakohdassa säädetään, kun 1 päivän maaliskuuta 2020 ja 31 päivän elokuuta 2020 välisenä aikana tehdyt arvioinnit osoittavat, ettei kuljetusyritys täytä mainitun asetuksen 3 artiklan 1 kohdan c alakohdassa säädettyä vakavaraisuutta koskevaa vaatimusta, toimivaltaisen viranomaisen kyseisenä ajanjaksona mainitun asetuksen 13 artiklan 1 kohdan c alakohdan soveltamiseksi asettama määräaika ei saa ylittää kahtatoista kuukautta.
            
            
               7 artikla
            
            
               Asetuksessa (EY) N:o 1072/2009 säädettyjen määräaikojen pidentäminen
            
            
               (1)Sen estämättä, mitä asetuksen (EY) N:o 1072/2009 4 artiklan 2 kohdassa säädetään, yhteisön liikennelupien voimassaoloaikaa, joka mainitun säännöksen mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella.
            
            
               (2)Sen estämättä, mitä asetuksen (EY) N:o 1072/2009 5 artiklan 7 kohdassa säädetään, kuljettajatodistusten, joiden voimassaolo päättyisi mainitun säännöksen mukaisesti 1 päivän maaliskuuta 2020 ja 31 päivän elokuuta 2020 välisenä aikana (viitejakso), voimassaoloaikaa on pidettävä pidennettynä kuudella kuukaudella.
            
            
               (3)Jos jäsenvaltio katsoo, että yhteisön liikennelupien tai kuljettajatodistusten uusiminen ei todennäköisesti ole käytännössä mahdollista 1 ja 2 kohdassa vahvistetun päivämäärän jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi mainituissa kohdissa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona yhteisön liikennelupien tai kuljettajatodistusten uusiminen ei todennäköisesti ole käytännössä mahdollista. 
            
            
               Komissio julkaisee päätöksensä Euroopan unionin virallisessa lehdessä. 
            
            
               8 artikla
            
            
               Asetuksessa (EY) N:o 1073/2009 säädettyjen määräaikojen pidentäminen
            
            
               (1)Sen estämättä, mitä asetuksen (EY) N:o 1073/2009 4 artiklan 4 kohdassa säädetään, yhteisön liikennelupien voimassaoloaikaa, joka mainitun säännöksen mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella.
            
            
               (2)Sen estämättä, mitä asetuksen (EY) N:o 1073/2009 8 artiklan 3 kohdassa säädetään, lupaviranomaisen on tehtävä päätökset liikenteenharjoittajien 12 päivän joulukuuta 2019 ja 31 päivän elokuuta 2020 välisenä aikana (viitejakso) toimittamista hakemuksista kuuden kuukauden kuluessa hakemuksen jättämispäivästä. Sen estämättä, mitä asetuksen (EY) N:o 1073/2009 8 artiklan 2 kohdassa säädetään, niiden jäsenvaltioiden toimivaltaisten viranomaisten, joilta on pyydetty tällaista hakemusta koskevaa suostumusta mainitun artiklan 1 kohdan mukaisesti, on ilmoitettava hakemusta koskeva päätöksensä lupaviranomaisille kolmen kuukauden kuluessa.
            
            
               (3)Jos jäsenvaltio katsoo, että yhteisön liikennelupien uusiminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi mainitussa kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoa tai kuuden kuukauden jaksoa tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona yhteisön liikennelupien uusiminen ei todennäköisesti ole käytännössä mahdollista.
            
         
         
            
               Komissio julkaisee päätöksensä Euroopan unionin virallisessa lehdessä.
            
            
               9 artikla
            
            
               Direktiivissä (EU) 2016/798 säädettyjen määräaikojen pidentäminen
            
            
               (1)Sen estämättä, mitä direktiivin (EU) 2016/798 10 artiklan 13 kohdassa säädetään, yhtenäisten turvallisuustodistusten uusimisen määräaikoja, jotka mainitun säännöksen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettyinä kuudella kuukaudella. Kyseiset yhtenäiset turvallisuustodistukset pysyvät voimassa vastaavan ajan.
            
            
               (2)Sen estämättä, mitä direktiivin (EU) 2016/798 12 artiklan 2 kohdassa säädetään, turvallisuuslupien voimassaoloaikaa, joka mainitun säännöksen mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella.
            
            
               (3)Jos jäsenvaltio katsoo, että direktiivin (EU) 2016/798 10 artiklan 8 kohdan mukaisesti myönnettyjen yhtenäisten turvallisuustodistusten uusiminen tai turvallisuuslupien voimassaoloajan jatkaminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 2 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona yhtenäisten turvallisuustodistusten uusiminen tai turvallisuuslupien voimassaoloajan jatkaminen ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               10 artikla
            
            
               Direktiivissä 2004/49/EY säädettyjen määräaikojen pidentäminen
            
            
               (1)Sen estämättä, mitä direktiivin (EU) 2004/49/EY 10 artiklan 5 kohdassa säädetään, turvallisuustodistusten uusimisen määräaikoja, jotka mainitun säännöksen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettyinä kuudella kuukaudella. Kyseiset turvallisuustodistukset pysyvät voimassa vastaavan ajan.
            
            
               (2)Sen estämättä, mitä direktiivin 2004/49/EY 11 artiklan 2 kohdassa säädetään, turvallisuuslupien uusimisen määräaikoja, jotka mainitun säännöksen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettyinä kuudella kuukaudella. Kyseiset turvallisuusluvat pysyvät voimassa vastaavan ajan.
            
            
               (3)Jos jäsenvaltio katsoo, että turvallisuustodistusten tai turvallisuuslupien uusiminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 2 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona turvallisuustodistusten tai turvallisuuslupien uusiminen ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               11 artikla
            
            
               Direktiivissä 2007/59/EY säädettyjen määräaikojen pidentäminen
            
            
               (1)Sen estämättä, mitä direktiivin 2007/59/EY 14 artiklan 5 kohdassa säädetään, 1 päivän maaliskuuta 2020 ja 31 päivän elokuuta 2020 välisenä aikana (viitejakso) päättyvää lupakirjojen voimassaoloaikaa on pidettävä pidennettynä kuudella kuukaudella kussakin lupakirjassa mainitusta päivämäärästä.
            
            
               (2)Sen estämättä, mitä direktiivin 2007/59/EY 16 artiklassa ja liitteessä II ja VII säädetään, määräaikaistarkastusten suorittamisen määräaikoja, jotka mainittujen säännösten mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä kussakin tapauksessa pidennettyinä kuudella kuukaudella. Direktiivin 2007/59/EY 14 artiklassa tarkoitetut lupakirjat ja 15 artiklassa tarkoitetut todistukset pysyvät voimassa vastaavan ajan.
            
            
               (3)Jos jäsenvaltio katsoo, että lupakirjojen uusiminen tai määräaikaistarkastusten suorittaminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 2 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
         
         
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona lupakirjojen uusiminen tai määräaikaistarkastusten suorittaminen ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               12 artikla
            
            
               Direktiivissä 2012/34/EU säädettyjen määräaikojen pidentäminen
            
            
               (1)Sen estämättä, mitä direktiivin 2012/34/EU 24 artiklan 3 kohdassa säädetään, väliaikaisten toimilupien voimassaoloaikaa, joka mainitun säännöksen mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella kussakin väliaikaisessa toimiluvassa ilmoitetusta voimassaolon päättymispäivästä. 
            
            
               (2)Sen estämättä, mitä direktiivin 2012/34/EU 25 artiklan 2 kohdassa säädetään, toimilupaviranomaisen on tehtävä päätös 12 päivän tammikuuta 2020 ja 31 päivän elokuuta 2020 välisenä aikana jätetyistä hakemuksista viimeistään yhdeksän kuukauden kuluttua kaikkien asiaankuuluvien tietojen ja erityisesti liitteessä III tarkoitettujen tietojen toimittamisesta.
            
            
               (3)Jos jäsenvaltio katsoo, että toimilupien määräaikaisen peruuttamisen keskeyttäminen tai uusien toimilupien myöntäminen sen jälkeen, kun toimilupa on peruutettu kokonaan, ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 kohdassa säädettyjen määräaikojen pidentämiseen. Pyyntö voi koskea viitejaksoa tai kuuden kuukauden jaksoa tai molempia. Pyyntö on toimitettava komissiolle viimeistään 15 päivänä heinäkuuta 2020. 
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona toimilupien määräaikaisen peruuttamisen keskeyttäminen tai uusien toimilupien myöntäminen sen jälkeen, kun toimilupa on peruutettu kokonaan, ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               13 artikla
            
            
               Rautatieyritysten toimilupien käsittely direktiivin 2012/34/EU mukaisesti, jos yritykset eivät ole vakavaraisia 
            
            
               Sen estämättä, mitä direktiivin 2012/34/EU 24 artiklan 1 kohdassa säädetään, jos lupaviranomainen katsoo 1 päivän maaliskuuta 2020 ja 31 päivän elokuuta 2020 välisenä aikana, että rautatieyritys ei voi enää täyttää mainitun direktiivin 20 artiklassa tarkoitettuja vakavaraisuutta koskevia vaatimuksia, se voi kyseisenä aikana päättää olla peruuttamatta rautatieyrityksen toimilupaa määräajaksi tai kokonaan edellyttäen, ettei turvallisuutta vaaranneta ja että on olemassa realistiset mahdollisuudet tyydyttävään taloudelliseen uudelleenjärjestelyyn seuraavien kuuden kuukauden kuluessa. Sen on tarkasteltava uudelleen kyseisen rautatieyrityksen suorituskykyä kuuden kuukauden määräajan päättyessä ja päätettävä, onko toimilupa peruutettava määräajaksi tai kokonaan 24 artiklan 1 kohdan mukaisesti ja olisiko myönnettävä väliaikainen toimilupa mainitun direktiivin 24 artiklan 3 kohdan mukaisesti.
            
            
               14 artikla
            
            
               Direktiivissä 96/50/EY säädettyjen määräaikojen pidentäminen
            
            
               (1)Sen estämättä, mitä direktiivin 96/50/EY 6 artiklan 2 kohdassa säädetään, lääkärintarkastuksessa käymisen määräaikoja, jotka mainitun säännöksen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettyinä kuudella kuukaudella. Pätevyyskirjat pysyvät voimassa vastaavan ajan.
            
            
               (2)Jos jäsenvaltio katsoo, että lääkärintarkastusten suorittaminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoa tai kuuden kuukauden jaksoa tai molempia. Pyyntö on toimitettava komissiolle viimeistään 15 päivänä heinäkuuta 2020. 
            
            
               (3)Jos komissio toteaa 2 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona lääkärintarkastusten suorittaminen ei todennäköisesti ole käytännössä mahdollista. 
            
            
                  Komissio julkaisee päätöksensä Euroopan unionin virallisessa lehdessä.
            
            
               15 artikla
            
            
               Direktiivissä (EU) 2016/1629 säädettyjen määräaikojen pidentäminen
            
         
         
            
               (1)Sen estämättä, mitä direktiivin (EU) 2016/1629 10 artiklassa säädetään, unionin sisävesialustodistusten voimassaoloaikaa, joka mainitun säännöksen mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella.
            
            
               (2)Sen estämättä, mitä direktiivin (EU) 2016/1629 28 artiklassa säädetään, mainitun direktiivin soveltamisalaan kuuluvien asiakirjojen, jotka jäsenvaltioiden toimivaltaiset viranomaiset ovat antaneet direktiivin 2006/87/EY nojalla ennen 6 päivää lokakuuta 2018, voimassaoloaikaa, joka mainitun säännöksen mukaisesti päättyisi 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettynä kuudella kuukaudella.
            
            
               (3)Jos jäsenvaltio katsoo, että unionin sisävesialustodistusten uusiminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 2 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (4)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona unionin sisävesialustodistusten uusiminen ei todennäköisesti ole käytännössä mahdollista.
            
            
               Komissio julkaisee päätöksensä Euroopan unionin virallisessa lehdessä.
            
            
               16 artikla
            
            
               Asetuksessa (EY) N:o 725/2004 säädettyjen määräaikojen pidentäminen
            
            
               (1)Sen estämättä, mitä direktiivin (EY) N:o 725/2004 3 artiklan 6 kohdassa säädetään, satamarakenteita koskevien turva-arviointien suorittamisen määräaikoja, jotka mainitun säännöksen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä pidennettyinä 30 päivään marraskuuta 2020.
            
            
               (2)Poiketen siitä, mitä asetuksen (EY) N:o 725/2004 liitteessä III olevan B osan 13.6 kohdassa säädetään, jos turvaharjoituksia ei voida järjestää mainitussa kohdassa määritellyin väliajoin vuonna 2020, niitä olisi järjestettävä kyseisen vuoden aikana vähintään kaksi kertaa siten, että niiden väli on enintään kuusi kuukautta.
            
            
               (3)Sen estämättä, mitä asetuksen (EY) N:o 725/2004 liitteessä III olevan B osan 13.7 ja 18.6 kohdassa säädetään, erityyppisten harjoitusten järjestämiselle asetettuja 18 kuukauden määräaikoja, jotka mainittujen säännösten mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä kussakin tapauksessa pidennettyinä kuudella kuukaudella, mutta ei missään tapauksessa 31 päivää joulukuuta 2020 pidemmälle.
            
            
               (4)Kun sovelletaan asetuksen (EY) N:o 725/2004 liitteessä III olevan B osan 13.7 ja 18.6 kohdassa vahvistettua vaatimusta, jonka mukaan erityyppisiä harjoituksia on toteutettava kunakin kalenterivuonna, harjoitukset, jotka toteutetaan vuonna 2021 5 kohdan mukaisen luvan kattamana ajanjaksona, katsotaan vuonna 2020 suoritetuiksi. Jos jäsenvaltio katsoo, että satamarakenteiden turva-arviointien tai asetuksen (EY) N:o 725/2004 liitteessä III olevan B osan 13.7 ja 18.6 kohdassa tarkoitettujen erityyppisten harjoitusten järjestäminen ei todennäköisesti ole edelleenkään käytännössä mahdollista jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 3 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja, määräaikoja tai kuuden kuukauden jaksoja tai niiden yhdistelmää. Pyyntö on toimitettava komissiolle viimeistään 15 päivänä heinäkuuta 2020.
            
            
               (5)Jos komissio toteaa 4 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 3 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona satamarakenteiden turva-arviointien tai erityyppisten harjoitusten järjestäminen ei todennäköisesti ole käytännössä mahdollista. 
            
            
               Komissio julkaisee päätöksensä Euroopan unionin virallisessa lehdessä. 
            
            
               17 artikla
            
            
               Direktiivissä 2005/65/EY säädettyjen määräaikojen pidentäminen
            
            
               (1)Sen estämättä, mitä direktiivin 2005/65/EY 10 artiklassa säädetään, satamien turvallisuusarviointien ja satamaturvallisuussuunnitelmien tarkistamisen määräaikoja, jotka mainitun säännöksen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä kussakin tapauksessa pidennettyinä kuudella kuukaudella, mutta ei missään tapauksessa 30 päivää marraskuuta 2020 pidemmälle. 
            
            
               (2)Sen estämättä, mitä direktiivin 2005/65/EY 7 artiklan 7 kohdassa ja liitteessä III säädetään, koulutusharjoitusten suorittamiselle asetettuja 18 kuukauden määräaikoja, jotka mainitun liitteen mukaisesti päättyisivät 1 päivän maaliskuuta 2020 ja 31 päivän elokuuta 2020 välisenä aikana (viitejakso), on pidettävä kussakin tapauksessa pidennettyinä kuudella kuukaudella, mutta ei missään tapauksessa 30 päivää marraskuuta 2020 pidemmälle. 
            
            
               (3)Kun sovelletaan direktiivin 2005/65/EY liitteessä III vahvistettua vaatimusta, jonka mukaan koulutusharjoituksia on toteutettava kunakin kalenterivuonna, harjoitukset, jotka toteutetaan vuonna 2021 4 kohdan mukaisen luvan kattamana ajanjaksona, katsotaan vuonna 2020 suoritetuiksi.
            
            
               (4)Jos jäsenvaltio katsoo, että satamien turvallisuusarviointien ja satamaturvallisuussuunnitelmien tarkistaminen tai koulutusharjoitusten toteuttaminen ei todennäköisesti ole edelleenkään käytännössä mahdollista jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi 1 ja 2 kohdassa säädettyjen määräaikojen pidentämiseen tarpeen mukaan. Pyyntö voi koskea viitejaksoja tai kuuden kuukauden jaksoja tai molempia. Pyyntö on toimitettava komissiolle viimeistään 15 päivänä heinäkuuta 2020.
            
            
               (5)Jos komissio toteaa 3 kohdan mukaisesti esitetystä pyynnöstä, että kyseisessä kohdassa säädetyt vaatimukset täyttyvät, se tekee päätöksen, jolla kyseiselle jäsenvaltiolle annetaan lupa pidentää 1 ja 2 kohdassa säädettyjä määräaikoja kussakin tapauksessa perustelluista syistä. Pidennys on rajoitettava siten, että se vastaa ajanjaksoa, jona satamien turvallisuusarviointien ja satamaturvallisuussuunnitelmien tarkistaminen tai koulutusharjoitusten toteuttaminen ei todennäköisesti ole käytännössä mahdollista.
            
         
         
            
               Komissio julkaisee päätöksensä Euroopan unionin virallisessa lehdessä.
            
            
               18 artikla
            
            
               Voimaantulo
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006, tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1). 
               
               
                  
                     (2)
                  
                        EUVL L 226, 10.9.2003, s. 4.
               
               
                  
                     (3)
                  
                        EUVL L 403, 30.12.2006, s. 18.
               
               
                  
                     (4)
                  
                        EUVL L 60, 28.2.2014, s. 1.
               
               
                  
                     (5)
                  
                        EUVL L 127, 29.4.2014, s. 51.
               
               
                  
                     (6)
                  
                        EUVL L 300, 14.11.2009, s. 51.
               
               
                  
                     (7)
                  
                        EUVL L 300, 14.11.2009, s. 72.
               
               
                  
                     (8)
                  
                        EUVL L 300, 14.11.2009, s. 88.
               
               
                  
                     (9)
                  
                        EUVL L 138, 26.5.2016, s. 102.
               
               
                  
                     (10)
                  
                        EUVL L 164, 30.4.2004, s. 44.
               
               
                  
                     (11)
                  
                        EUVL L 315, 3.12.2007, s. 51.
               
               
                  
                     (12)
                  
                        EUVL L 343, 14.12.2012, s. 32.
               
               
                  
                     (13)
                  
                        EYVL L 235, 17.9.1996, p. 31.
               
               
                  
                     (14)
                  
                        EUVL L 252, 16.9.2016, s. 118.
               
               
                  
                     (15)
                  
                        EUVL L 389, 30.12.2006, s. 1.
               
               
                  
                     (16)
                  
                        EUVL L 129, 29.4.2004, s. 6.
               
               
                  
                     (17)
                  
                        EUVL L 310, 25.11.2005, s. 28.
               
               
                  
                     (18)
                  
                        EUVL C […], […], s. […].
               
               
                  
                     (19)
                  
                        EUVL C […], […], s. […].
               
               
                  
                     (20)
                  
                        Euroopan parlamentin ja neuvoston direktiivi 2003/59/EY, annettu 15 päivänä heinäkuuta 2003, maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) N:o 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (EUVL L 226, 10.9.2003, s. 4).
               
               
                  
                     (21)
                  
                        Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006, ajokorteista (EUVL L 403, 30.12.2006, s. 18).
               
               
                  
                     (22)
                  
                        Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).
               
               
                  
                     (23)
                  
                        Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006, tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1)
               
               
                  
                     (24)
                  
                        Euroopan parlamentin ja neuvoston direktiivi 2002/15/EY, annettu 11 päivänä maaliskuuta 2002, maantieliikenteen liikkuvissa tehtävissä toimivien henkilöiden työajan järjestämisestä (EYVL L 80, 23.3.2002, s. 35).
               
               
                  
                     (25)
                  
                        Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta (EUVL L 127, 29.4.2014, s. 51).
               
               
                  
                     (26)
                  
                        Euroopan parlamentin ja neuvoston asetus (EY) N:o 1071/2009, annettu 21 päivänä lokakuuta 2009, maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta (EUVL L 300, 14.11.2009, s. 51).
               
               
                  
                     (27)
                  
                        Euroopan parlamentin ja neuvoston asetus (EY) N:o 1072/2009, annettu 21 päivänä lokakuuta 2009, maanteiden kansainvälisen tavaraliikenteen markkinoille pääsyä koskevista yhteisistä säännöistä (EUVL L 300, 14.11.2009, s. 72).
               
               
                  
                     (28)
                  
                        Euroopan parlamentin ja neuvoston asetus (EY) N:o 1073/2009, annettu 21 päivänä lokakuuta 2009, kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta (EUVL L 300, 14.11.2009, s. 88).
               
               
                  
                     (29)
                  
                        Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).
               
               
                  
                     (30)
                  
                        Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (EUVL L 164, 30.4.2004, s. 44).
               
               
                  
                     (31)
                  
                        Euroopan parlamentin ja neuvoston direktiivi 2007/59/EY, annettu 23 päivänä lokakuuta 2007, vetureita ja junia rautateillä yhteisössä ajavien veturinkuljettajien hyväksymisestä (EUVL L 315, 3.12.2007, s. 51).
               
               
                  
                     (32)
                  
                        Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (EUVL L 343, 14.12.2012, s. 32).
               
               
                  
                     (33)
                  
                        Neuvoston direktiivi 96/50/EY, annettu 23 päivänä heinäkuuta 1996, sisävesiväylien tavara- ja matkustajaliikenteen kansallisten pätevyyskirjojen myöntämisperusteiden harmonisoinnista yhteisössä (EYVL L 235, 17.9.1996, s. 31).
               
               
                  
                     (34)
                  
                        Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118).
               
               
                  
                     (35)
                  
                        Euroopan parlamentin ja neuvoston direktiivi 2006/87/EY, annettu 12 päivänä joulukuuta 2006, sisävesialusten teknisistä vaatimuksista ja neuvoston direktiivin 82/714/ETY kumoamisesta (EUVL L 389, 30.12.2006, p. 1).
               
               
                  
                     (36)
                  
                        Euroopan parlamentin ja neuvoston asetus (EY) N:o 725/2004, annettu 31 päivänä maaliskuuta 2004, alusten ja satamarakenteiden turvatoimien parantamisesta (EUVL L 129, 29.4.2004, s. 6).
               
               
                  
                     (37)
                  
                        Euroopan parlamentin ja neuvoston direktiivi 2005/65/EY, annettu 26 päivänä lokakuuta 2005, satamien turvallisuuden parantamisesta (EUVL L 310, 25.11.2005, s. 28).